**Kúpna zmluva č. ...../202.**

uzatvorená podľa **§ 409 a nasl. zákona č. 513/1991 Zb. Obchodného zákonníka** v znení neskorších predpisov (ďalej v texte tiež ako **„ObZ“**) v spojení s ust. zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej v texte tiež ako **„ZVO“**)

(ďalej aj ako „Zmluva“)

medzi zmluvnými stranami:

**Predávajúci:**

Názov:

Sídlo:

Zastúpený:

IČO:

DIČ:

Bankové spojenie:

Číslo účtu:

(ďalej v texte tiež ako „*Predávajúci*“)

a

**Kupujúci:**

Názov: Domov dôchodcov a domov sociálnych služieb

Sídlo: ul. Bakulínyho č. 905/1, 980 61 Tisovec

Právna forma: rozpočtová organizácia

Štatutárny orgán: Mgr. Mariana Kókaiová - riaditeľka

IČO: 35679565

 DIČ: 2020995944

 Bankové spojenie: Štátna pokladnica

 Číslo účtu/IBAN: SK60 8180 0000 0070 0039 7433

(ďalej v texte tiež ako „*Kupujúci*“)

(predávajúci a kupujúci spolu ďalej v texte aj ako „zmluvné strany“)

**Článok I.**

**Úvodné ustanovenie**

1. Kupujúci zrealizoval verejné obstarávanie s predmetom **„Nákup služobného motorového vozidla“** (ďalej len „Verejné obstarávanie“), ktoré bolo vyhlásené výzvou realizovanou postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.   Dňa ........................ bol zhotoviteľ identifikovaný ako úspešný uchádzač vo verejnom obstarávaní a táto zmluva je uzavretá na základe výsledku verejného obstarávania.

**Článok II.**

**Predmet zmluvy**

1. Predmetom tejto zmluvy je záväzok Predávajúceho podľa podmienok dojednaných v tejto Zmluve dodať kupujúcemu služobné motorové vozidlo charakterizované v prílohe č. 1 zmluvy a v súťažných podkladoch verejného obstarávania (ďalej len ako ,,predmet kúpy“) za podmienok dodania charakterizovaných v čl. III zmluvy a záväzok predávajúceho previesť na kupujúceho vlastníctvo k**služobnému motorovému vozidlu, ktoré je presne definované vo vzťahu k množstvu a technickej špecifikácii v prílohe č. 1 tejto zmluvy**  (ďalej v texte tiež ako „predmet kúpy“, za čo sa Kupujúci zaväzuje zaplatiť Predávajúcemu v tejto zmluve dojednanú kúpnu cenu. Príloha č. 1 tvorí neoddeliteľnú súčasť tejto zmluvy.

**Článok III.**

**Dodacie podmienky, termín, miesto**

1. Predávajúci sa zaväzuje dodať Kupujúcemu služobné motorové vozidlo podľa čl. II tejto zmluvy najneskôr do 10 mesiacov odo dňa nadobudnutia účinnosti tejto zmluvy. Predmet kúpy predávajúci dodá len v pracovných dňoch v čase od 7:00 do 15:00 hod. Konkrétny deň a čas odovzdania predmetu kúpy a miesto dodania je predávajúci povinný oznámiť kupujúcemu najmenej 5 (päť) pracovných dní vopred.
2. Uvedený termín dodania uvedený v bode 1 tohto článku je možné meniť len po vzájomnej písomnej dohode obidvoch zmluvných strán a to v súlade s § 18 ZVO.
3. Predávajúci je povinný predmet kúpy definovaný v prílohe č.1 tejto Zmluvy v spojení s čl. II. tejto Zmluvy kupujúcemu dodať v mieste plnenia zmluvy, ktorým je:
4. sídlo kupujúceho uvedené v záhlaví tejto zmluvy alebo
5. iné miesto len v prípade, ak kupujúci vopred písomne alebo elektronicky oznámi predávajúcemu iné miesto plnenia – dodania predmetu Zmluvy.
6. Predmet zmluvy sa považuje za dodaný podpísaním protokolu o odovzdaní a prevzatí predmetu kúpy (preberací protokol/dodací list), za účasti poverených zástupcov oboch zmluvných strán v mieste plnenia tejto zmluvy.
7. Preberacie protokoly musia byť vyhotovené v písomnej podobe, v štyroch origináloch, pričom tieto budú neoddeliteľnou súčasťou faktúry (daňového dokladu) vystavenej na základe tejto zmluvy zo strany Predávajúceho.
8. Dopravu predmetu kúpy do miesta dodania zabezpečuje Predávajúci na vlastné náklady tak, aby bola zabezpečená dostatočná ochrana pred jeho poškodením, zničením alebo odcudzením počas prepravy do miesta plnenia tejto zmluvy. Zodpovednosť za dodržanie tohto ustanovenia má v plnej miere Predávajúci a to až do momentu odovzdania dodaného predmetu kúpy Kupujúcemu.
9. V prípade omeškania Predávajúceho s povinnosťou dodať predmet kúpy riadne a včas, t.j. v termíne v zmysle bodu 1 tohto článku je Kupujúci oprávnený uplatniť si voči Predávajúcemu zmluvnú pokutu vo výške 0,5% z kúpnej ceny nedodaného tovaru, za každý aj začatý deň omeškania, pričom právo Kupujúceho na náhradu škody tým nie je dotknuté.
10. Ak Predávajúci nedodá Kupujúcemu tovar v dohodnutej lehote podľa bodu 1 tohto článku zmluvy, takéto konanie sa považuje za podstatné porušenie zmluvných podmienok a zakladá právo Kupujúceho na odstúpenie od zmluvy.
11. Kupujúci si vyhradzuje právo odmietnuť prevziať predmet dodania - tovar, ak tento svojimi vlastnosťami, kvalitou, akosťou ako aj špecifikáciou nezodpovedá tovaru, ktorého kvalita, akosť a technické parametre budú deklarovaného Predávajúcim pri podpise tejto zmluvy.

**Článok IV.**

**Využitie subdodávateľov**

1. V prípade, ak Predávajúci bude využívať pri splnení predmetu tejto Zmluvy – dodaní predmetu kúpy, predkladá v prílohe č. 2 k tejto Zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy je Predávajúci povinný oznámiť Kupujúcemu akúkoľvek zmenu údajov o subdodávateľovi.
2. Predávajúci je oprávnený kedykoľvek počas trvania tejto Zmluvy vymeniť ktoréhokoľvek subdodávateľa/ov ak ich bude pri plnení predmetu Zmluvy využívať, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora (RPVS), ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Predávajúci povinný oznámiť Kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia tejto Zmluvy je zhotoviteľ povinný oznámiť Kupujúcemu akúkoľvek zmenu údajov o novom subdodávateľovi.
3. Povinnosti uvedené v bodoch 1. a 2. tohto článku nie je Predávajúci povinný plniť v prípade subdodávateľov, ktorí mu dodávajú tovary.
4. V prípade porušenia ktorejkoľvek z povinností týkajúcej sa subdodávateľov alebo ich zmeny má Kupujúci právo odstúpiť od Zmluvy a zároveň mu vzniká nárok na zmluvnú pokutu vo výške 5% z celkovej ceny predmetu kúpy, nárok na náhradu škody vzniknutej v súvislosti s uvedeným porušením povinností, ako aj za každé porušenie ktorejkoľvek z vyššie uvedených povinností, a to aj opakovane.

**Článok IV.**

**Kúpna cena, platobné podmienky a prevod vlastníckeho práva k predmetu kúpy**

1. Jednotlivá cena predmetu kúpy je maximálna a nie je možné ju zvyšovať. Kupujúci neposkytuje preddavky ani zálohové platby.

Kúpna cena zahŕňa akékoľvek náklady, poplatky, dane, výdavky a akékoľvek iné plnenia a náhrady spojené s plnením predávajúceho podľa zmluvy, vrátane dopravy na miesto plnenia a nákladov spojených so zaškolením zamestnanca kupujúceho o obsluhe a údržba vozidla.

1. Celková cena za dodanie predmetu kúpy:

Cena bez DPH ............................

DPH 20% ............................

Cena s DPH ............................

1. Predávajúci sa zaväzuje odovzdať kupujúcemu spolu s predmetom kúpy všetky potrebné doklady, ktoré sa naň vzťahujú a ktoré sú potrebné na jeho prevzatie a užívanie, a to najmä :
	1. podložka na upevnenie tabuliek s evidenčným číslom vozidla,
	2. osvedčenie o evidencii vozidla a osvedčenie o technickom osvedčení vozidla v slovenskom jazyku vydané v súlade so zákonom č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov,
	3. osvedčenie o zhode vozidla COC (certificate of conformity),
	4. návod na obsluhu a údržbu motorového vozidla v slovenskom jazyku,
	5. servisná knižka vozidla v slovenskom jazyku,
	6. povinná výbava v zmysle vyhlášky Ministerstva dopravy a výstavby Slovenskej republiky č. 134/2018 Z. z., ktorou sa ustanovujú podrobnosti o prevádzke vozidiel v cestnej premávke v znení neskorších predpisov (najmä lekárnička, homologizovaný prenosný výstražný trojuholník, bezpečnostný reflexný odev).
2. Predávajúci je povinný bez zbytočného odkladu informovať kupujúceho o všetkých zistených skutočnostiach alebo skrytých prekážkach, ktoré by mohli spôsobiť prekážky alebo omeškanie dodania predmetu kúpy.
3. Predávajúci vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov, ak sa ho povinnosť zápisu do registra partnerov verejného sektora týka. Ak na strane predávajúceho ako zmluvnej strany figuruje skupina dodávateľov podľa ust. § 37 ZVO, má každý člen tejto skupiny dodávateľov povinnosť byť zapísaný v registri partnerov verejného sektora.
4. Predávajúci vyhlasuje, že predmet kúpy je nový, nepoužívaný treťou osobou, funkčný a spôsobilý na obvyklý účel a jeho užívania nie je zaťažené právami tretích osôb.
5. Kupujúci uhradí Predávajúcemu kúpnu cenu po riadnom dodaní predmetu kúpy zo strany Predávajúceho v zmysle článku II. ods. 1 tejto Zmluvy formou bezhotovostného platobného styku, bez poskytnutia preddavku. Kúpna cena bude Kupujúcim uhradená na základe jednej doručenej faktúry vystavenej Predávajúcim, s lehotou splatnosti najmenej 30 kalendárnych dní odo dňa jej doručenia Kupujúcemu. Faktúra musí obsahovať všetky náležitosti v zmysle § 71 zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať zákonom predpísané náležitosti alebo bude obsahovať chybné údaje, je Kupujúci oprávnený vrátiť ju Predávajúcemu na opravu príp. jej doplnenie. V takomto prípade sa preruší plynutie lehoty splatnosti faktúry a nová lehota začne plynúť dňom nasledujúcim po dni doručenia opravenej alebo doplnenej faktúry Kupujúcemu.
6. Kupujúci nadobudne vlastnícke právo k predmetu kúpy zaplatením kúpnej ceny za predmet kúpy. Nebezpečenstvo škody na tovare prechádza na Kupujúceho úplným zaplatením kúpnej ceny za predmet kúpy. Úplným zaplatením kúpnej ceny sa rozumie deň, v ktorom dá Kupujúci svojmu peňažnému ústavu pokyn na prevod finančných prostriedkov vo výške kúpnej ceny z účtu Kupujúceho na účet Predávajúceho uvedený v záhlaví tejto Zmluvy.
7. Jednotková cena za predmet kúpy uvedený v prílohe č. 1 Zmluvy sú stanovené v zmysle § 3 zákona č. 18/1996 Z. z. o cenách v znení neskorších predpisov, vyhlášky MF č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.

**Článok V.**

**Záručné podmienky, zodpovednosť za vady, zmluvná pokuta**

1. Záručná doba na predmet zmluvy je 24 mesiacov odo dňa nadobudnutia vlastníckeho práva k predmetu kúpy. Zmluvné strany sa dohodli, že počas záručnej doby má Predávajúci povinnosť bezplatne odstrániť vadu (chybu) predmetu zmluvy pri oprávnenej reklamácii ihneď po jej nahlásení, alebo v prípade súhlasu Kupujúceho v dohodnutom čase. Záruku na predmet kúpy poskytuje Predávajúci Kupujúcemu na každú položku predmetu kúpy v zmysle prílohy č. 1 k tejto zmluve samostatne a to dňom nadobudnutia vlastníckeho práva k predmetu kúpy.
2. Predávajúci zodpovedá za vady, ktoré má predmet kúpy v okamihu, keď prechádza nebezpečenstvo škody na tovare na Kupujúceho, aj keď sa vada stane zjavnou až po tomto čase. Predávajúci zodpovedá taktiež za akúkoľvek vadu, ktorá vznikne po uvedenej dobe, ak je spôsobená porušením povinností Predávajúceho podľa tejto Zmluvy.
3. Spôsob reklamácie vád tovaru si Zmluvné strany dohodli nasledovným spôsobom: reklamácia môže byť uplatnená telefonicky Predávajúci - tel. číslo .................., Kupujúci – tel. čislo .........................., alebo e-mailom Predávajúci: ..................., Kupujúci: ........................... . Spôsob ako aj forma a rozsah odstránenej vady, prípadne vybavenia reklamácie oznámi Predávajúci Kupujúcemu e-mailom prípadne písomne.
4. Predávajúci je povinný uhradiť kupujúcemu zmluvnú pokutu vo výške 0,25 % z kúpnej ceny za každý aj začatý deň omeškania, ak nedodá predmet kúpy ani do 30 kalendárnych dní po uplynutí lehoty uvedenej v čl. 3 zmluvy v požadovanom množstve, akosti a vyhotovení.
5. Zaplatením zmluvnej pokuty sa predávajúci nezbavuje povinnosti dodať predmet kúpy podľa podmienok stanovených zmluvou, ak kupujúci na dodaní predmetu kúpy bude trvať a nevyužije svoje právo od zmluvy odstúpiť.
6. Kupujúci je povinný uhradiť predávajúcemu zmluvnú pokutu vo výške 0,25 % kúpnej ceny za každý aj začatý deň omeškania, ak kupujúci neuhradí kúpnu cenu vo výške a spôsobom uvedeným v čl. 3 zmluvy ani do 30 kalendárnych dní po uplynutí stanovenej splatnosti.
7. Zaplatením zmluvnej pokuty sa kupujúci nezbavuje povinnosti uhradiť predávajúcemu kúpnu cenu dohodnutú za podmienok stanovených zmluvou, ak predávajúci na zaplatení kúpnej ceny bude trvať a nevyužije svoje právo od zmluvy odstúpiť.
8. Zaplatením zmluvnej pokuty niektorou zo zmluvných strán nezaniká nárok druhej zmluvnej strany na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú bola uplatnená zmluvná pokuta podľa zmluvy.
9. Ak sa preukáže, že omeškanie zmluvnej strany je spôsobené okolnosťami vylučujúcimi zodpovednosť (vyššia moc), nárok druhej zmluvnej strany na zaplatenie zmluvnej ponuky nevzniká. Zmluvné strany za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, ako napríklad vojna, mobilizácia, povstanie, živelné pohromy, požiare, embargo, karantény, pandémie. Vyššia moc v prípade povinnosti dodať predmet kúpy podľa podmienok zmluvy však môže trvať maximálne 90 kalendárnych dní, pričom v prípade uplynutia tejto doby a pri pretrvávaní vyššej moci sú zmluvné strany povinné dohodnúť sa písomne o ďalšom postupe.
10. Zmluvnú pokutu zaplatí povinná zmluvná strana oprávnenej zmluvnej strane v lehote do 30 kalendárnych dní odo dňa preukázateľného doručenia faktúry na adresu povinnej zmluvnej strany uvedenú v záhlaví zmluvy.

**Článok VI.**

**Ukončenie zmluvy**

1. Táto zmluva zanikne jej riadnym splnením. Zmluvu je možné ukončiť písomnou dohodou zmluvných strán, písomným odstúpením od Zmluvy niektorou zmluvnou stranou alebo písomnou výpoveďou Kupujúceho.
2. V prípade zániku Zmluvy dohodou zmluvných strán, táto zaniká dňom uvedeným v tejto dohode. V dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia ku dňu zániku tejto Zmluvy dohodou.
3. Ak Predávajúci koná v rozpore s touto Zmluvou, prípadne inými všeobecne záväznými právnymi predpismi SR, pričom zistené nedostatky neodstráni ani po písomnej výzve Kupujúceho v lehote určenej Kupujúcim je Kupujúci oprávnený od zmluvy okamžite odstúpiť, pričom účinky odstúpenia od zmluvy nastávajú v zmysle § 349 a § 351 Obchodného zákonníka. Predchádzajúca písomná výzva Kupujúceho nie je potrebná najmä, nie však výlučne, v prípade odstúpenia od Zmluvy zo strany Kupujúceho podľa bodu 4 tohto článku.
4. Kupujúci si vyhradzuje právo odstúpenia od Zmluvy aj bez predchádzajúcej písomnej výzvy a to v prípade, ak Predávajúci dodá predmet kúpy - tovar, ktorý nezodpovedá požadovanému množstvu, akosti a kvalite dohodnutej v Zmluve. Kupujúci je oprávnený od tejto Zmluvy odstúpiť aj v prípade, ak Predávajúci nedodá tovar žiadaného množstva v určenej dodacej lehote podľa článku III. tejto Zmluvy.
5. Odstúpenie od Zmluvy musí mať písomnú formu a musí byť druhej zmluvnej strane preukázateľne doručené. Účinky odstúpenia nastávajú dňom doručenia odstúpenia druhej zmluvnej strane.
6. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje 5. deň uloženia zásielky na pošte. V prípade, ak sa písomnosť vráti odosielateľovi s označením pošty adresát neznámy alebo adresát sa odsťahoval alebo s inou poznámkou podobného významu, za deň doručenia sa považuje deň vrátenia zásielky odosielateľovi.

**Článok VIII.**

**Záverečné ustanovenie**

1. Zmluva sa vyhotovuje v štyroch rovnopisoch, pričom každá zmluvná strana obdrží po dva rovnopisy.
2. Zmeny a doplnenia tejto Zmluvy sú možné len na základe súhlasu obidvoch zmluvných strán a to formou písomných a očíslovaných dodatkov.
3. Zmluva sa uzatvára na dobu určitú, a to do splnenia zmluvného záväzku. Táto zmluva nadobúda platnosť dňom jej podpísania obidvoma zmluvnými stranami a účinnosť v zmysle ustanovenia § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a ustanovenia § 47a zákona č. 40/1964 Zb. Občiansky zákonník v znení neskorších predpisov, dňom nasledujúcim po dni jej zverejnenia.
4. Ak by niektoré z ustanovení tejto zmluvy bolo neplatné, alebo by sa takým stalo neskôr, nie je tým dotknutá platnosť ostatných jej ustanovení. V takom prípade zmluvné strany dohodnú úpravu, ktorá najviac zodpovedá cieľu sledovanému neplatným ustanovením.
5. Právne vzťahy založené touto zmluvou, ak ich zmluva výslovne neupravuje, sa riadia príslušnými ustanoveniami Obchodného zákonníka a ostatnými platnými právnymi predpismi SR.
6. Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto rámcovej dohody, resp. ich časť na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti, bude Zmluva o prevode (postúpení) zmluvných záväzkov neplatná. V prípade porušenia tejto povinnosti jednou zo zmluvných strán, je druhá zmluvná strana oprávnená od tejto rámcovej dohody odstúpiť, a to s účinnosťou odstúpenia ku dňu, keď bolo písomné oznámenia o odstúpení od rámcovej dohody doručené druhej zmluvnej strane.
7. Zmluvné strany sa dohodli, že zmluvná strana, ktorá sa rozhodla doručiť svoj písomný predaj vôle druhej zmluvnej strane, je povinná odovzdať svoj písomný prejav vôle druhej zmluvnej strane alebo zaslať svoj písomný prejav vôle na adresu sídla druhej zmluvnej strany uvedenú v záhlaví tejto dohody. Zmluvné strany sa dohodli, že v prípade, že zmluvná strana doporučenú poštovú zásielku od druhej zmluvnej strany z akéhokoľvek dôvodu neprevezme, považuje sa táto zásielka za doručenú uplynutím troch dní odo dňa jej odoslania na poslednú známu adresu zmluvnej strany, ktorej bola zásielka určená a odoslaná.
8. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinnosti oboznámiť, a to v akejkoľvek forme (najmä písomnej, elektronickej alebo ústnej). Zmluvné strany sa zaväzujú, že citlivé informácie, alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
9. Zmluvné strany vyhlasujú, že si zmluvu prečítali, s jej obsahom sa riadne a podrobne oboznámili, pričom všetky ustanovenia zmluvy sú im zrozumiteľné a dostatočne určitým spôsobom vyjadrujú slobodnú a vážnu vôľu zmluvných strán, ktorá nebola prejavená ani v tiesni ani za nápadne nevýhodných podmienok, a že sú oprávnení s predmetom zmluvy nakladať a ich spôsobilosť nie je ničím obmedzená, čo zmluvné strany nižšie potvrdzujú svojimi podpismi.

**Záväznou a neoddeliteľnou súčasťou kúpnej zmluvy vo forme príloh sú:**

Príloha č. 1 Špecifikácia predmetu kúpy

Príloha č. 2 Zoznam subdodávateľov / alebo prehlásenie o nevyužití subdodávateľov

 V ................................., dňa .................... V ................................., dňa ......................

 ............................................................. .........................................................

 Predávajúci Kupujúci